Die S-woord | MaanKind
DIY, Doen dit Self, Kleinmond, Kleinmond Self-Catering Accommodation, Kleinmond Selfsorg Akkommodasie
Doen jy dit self, of laat jy dit doen? Mens kry mos ekstreme mense na altwee kante toe, mense wat iemand inkry om ‘n prop om te ruil, en dan kry jy – MaanMan.
Hy skrik vir niks, hy het al teëls gedoen (netjieser as enige ander stukkie vloer of muur in enige van ons drie wooneenhede. Hy het al plumbing gedoen, en sy pype loop reguiter as dié wat die plumber gedoen het wat ons huis gebou het. Hy het al eiehandig ‘n klomp dakplate vervang. Verfwerk, deegliker as enige verwer wat tot dusver in ons diens was, en meer lae. Hierdie groen naambord, het hy intussen vervang deur ‘n netjiese raam te maak, met ‘n wit randjie binne die groen raam, en hy het net die letters en die bedjie laat oordoen op groen plaat. Verlede jaar het hy ons kamerkaste oorgedoen, netjieser as enige kombuiskas wat deur ons kasteman ingesit is.
Ons het mos hierdie huis-met-potensiaal gekoop 10 jaar gelede, wat ‘n bietjie TLC nodig gehad het. (Eintlik jok ek, die eiendomsagent wou nie die huis aan ons verkoop nie, hy het gereken hy kan vir ons beter plekke vir dieselfde geld wys) Needlesss to say, ons intuïsie was reg, en die eiendomsagent werk nou by die hardewarewinkel. (Mag ek noem, tot en met ons aftrede, het hy ‘sagte handjies’ gehad, nooit iets self gedoen nie.)
Ja, ons breek en ons bou. Die S-woord. Self. Ons is darem al deur ‘n paar sulkes, ‘n badkamer is sommer tjoef-tjaf en dis kafgedraf. Die badkamer het self besluit dis tyd, die wasbak het spontaan sulke fyn krakies begin maak, sommer ‘n klomp, en die toilet ook. (Die woonstel langsaan se teëls het gekraak, en ander het losgegaan, as die see regtig wild is, vibreer die ondergrondse klipplate) Die feit dat die toilet effens skeef staan, en die vorige mense sulke lelike hompe gom gebruik om ‘n groot kraak te seël, het het hom nooit gewild gemaak nie. Die bad se helling is boonop nie lekker nie, die handvatsels effens los, en die teëls het gelyk asof ‘n huisvrou en haar dogtertjie dit gou een middag na skool opgeslap het. So alles word uitgebreek en afgekap en losgeslaan een oorgedoen. Self.
Daar is vandag mure gechase vir pype, en die arme MaanMan het homself toegemaak in daardie klein badkamertjie (om gemors te spaar), met plastiekbrille en so kinky klappie oor die neus en mond. As daardie stof my longe hier bo toetrek (deur is toegestop sover moontlik), hoe moes hy nie voel nie? Ek het darem so min of meer daardie lagie wit poeier van alles afgevee, maar met elke ritmiese kap teen daardie muur syfer dit maar weer stelselmatig neer.
Elke middag tydens so ‘n projek is hy stokflou, maar tevrede. En hy is soos ‘n kind met nuwe toys. OK hy ry ook natuurlik kort-kort om nuwe toys te gaan koop… Soms wonder ek of arbeid nie goedkoper is as al die toys nie…
14 thoughts on “Die S-woord”
28 Junie, 2012 om 9:30 nm
Jong, ‘n besige man is ‘n gelukkige man. En meeste goed doen hulle mos darem baie goed. Die ‘toys’ – ja, ek wens ek kon vir my al die gereedskap koop wat ek nodig het om goed mee te doen. Klitsers, borduurmasjiene, ‘n nuwe yskas, ‘n regop frieskas…. nou-ja, ons vrouens kan dinge doen sonder al die ‘toys’.
28 Junie, 2012 om 9:55 nm
Ek soek ook toys vir as ek sukkel! Ja!
Terug pieng: Sommer net « MaanKind
26 Junie, 2012 om 3:13 nm
You are so lucky and he has SO MUCH guts to do all this yourselves. I will rather climb Kilimandjaro 😆
26 Junie, 2012 om 3:52 nm
I totally agree, Amara!
26 Junie, 2012 om 6:09 vm
Ten spyte daarvan dat die bouery vir my somtyds op die rand van trane het wanneer dievolgende onvoorsiene probleem opduik wat alles tot halt roep totdat dit uitsorteer is, en dat ek somtyds net iewers in ‘n hoek wil inkruip om my seer lyf en stukkende hande te dokter terwyl ek myself jammer kry, sal ek die vermoë om dit self te doen nooit verruil nie.
Die besparing aan wins, arbeid, oorhoofse koste ens. wat jy aan ‘n kontrakteur sou moes oorbetaal sal jou na jou asem laat snak, en ek kan dit bewys ook! . . . en dan is daar natuurlik die kwessie van kwaliteit…
Die speelgoed? Die regte “tool” vir die job maak die wêreld se verskil, en glo my met die besparing wat gemaak word kan die arbeider bekostig om hom/haarself te beloon met ‘n paar stukkies nuwe speelgoed. Plasie se wenk vir die week: ‘n lekker fris 3 aksie boor. Mure afbreek of deurbreek, “chasing” en gate deur mure boor vir pype ens was nog nooit so maklik nie.(behalwe nou die pyn van die feit dat die ding hierdie week op spesiale aanbieding is en ‘n hele R450 goedkoper is as 3 weke terug toe ek myne gekoop het)
26 Junie, 2012 om 9:34 vm
Dankie, Plasie, jy praat totaal sin! Ja-nee, die toys is nodig, ek probeer maar lig maak daarvan. En ek hoor jou oor die seer lyf en stukkende hande…
25 Junie, 2012 om 7:07 nm
Volpunte vir so man!
25 Junie, 2012 om 5:20 nm
10 uit 10 vir maanman. So ‘n spaar mos baie en die toys kan hy mnos weer gebruik vir ander projekte wat jy kan help uitdink!
25 Junie, 2012 om 5:32 nm
Ek kla nie hoor! Hy doen baie baie nice werk, en hou sluwe werkers wat mens aankyk hier uit.
25 Junie, 2012 om 7:11 nm
nee, ek sien jy het ‘n voorslag! My eie man is ook ‘n regte handymand, maar dalkiies nie heeltemal so perfek nie. Maar ek weet hoe lekker dit is as alles slef gedoen word! Ons bou7 nou ook en gsasn seker volgende week teeel – self.
25 Junie, 2012 om 7:14 nm
Sterkte met die proses! Laat weet hoe dit gaan.
25 Junie, 2012 om 4:54 nm
Ek dink nog steeds MaanMan is ‘n man duisend…… “toys en al”
25 Junie, 2012 om 5:19 nm
Ek dink self so!